জাদেন স্মিথ

জাদেন ক্রিস্টোফার সায়রি স্মিথ (জন্ম জুলাই ৮, ১৯৯৮) হচ্ছেন একজন আমেরিকান অভিনেতা ও র‍্যাপ সংগীতশিল্পী। তিনি অভিনেতা উইল স্মিথ এবং জ্যাডা পিঙ্কেট স্মিথ এর ছেলে, গায়িকা ‘উইলো স্মিথ’ এর বড় ভাই এবং ট্রে স্মিথ এর ছোট সৎ ভাই। তার প্রথম চলচ্চিত্রের ভূমিকা ছিল তার বাবার (উইল স্মিথ) সাথে ২০০৬ এর ছবি “দা পারসুইট অভ হ্যাপিনেস”। এছাড়া তিনি “দা ডে আর্থ স্টুড স্টিল”(২০০৮) এবং “দা কারাতে কিড”(২০১০) ছবিতে অভিনয় করেন। ২০১৩ এর ছবি “আফটার আর্থ” ছবিতেও নিজের পিতার সঙ্গে অভিনয় করেন।
স্মিথ ১৯৯৮ সালের ৮ই জলাই ক্যালিফোর্নিয়ার মালিবুতে জন্মগ্রহণ করেন। তিনি অভিনেতা উইল স্মিথ এবং যাদা পিঙ্কেট স্মিথ এর পুত্র। তার একজন বড় ভাই(সৎ ভাই) রয়েছেন, ট্রে স্মিথ (জন্ম ১৯৯২) এবং একজন ছোট বোন, উইলো স্মিথ(জন্ম ২০০০)। স্মিথ তার ভাই-বোনের সাথে প্রজেক্ট জাম্বি এর তরুণ দূত যেটি জাম্বিয়াতে এইডস এ এতিম হওয়া জাম্বিয়ান বাচ্চাদের সাহায্য করে।
স্মিথ তার ক্যারিয়ার সূচনা করেন মূল ভূমিকায় ২০০৬ এর ছবি “দা পারসুইট অভ হ্যাপিনেস” এ ক্রিস্টোফার চরিত্রে, উইল স্মিথ এর চরিত্র ক্রিস গার্ডেনার এর ছেলে হিসাবে। তার ভুমিকার জন্য “২০০৭ এমটিভি এওয়ার্ড” এ স্মিথ ব্রেকথ্রু পারফর্মেন্স পদক ভূষিত হন। “৭৯তম একাডেমী এওয়ার্ড” এ স্মিথ এবিগাইল ব্রেসলিন এর সাথে বেস্ট এনিমেটেড শর্ট এবং বেস্ট লাইভ একশন শর্ট এর পদক উপস্থাপন করেন। স্মিথ পরবর্তিতে স্কট ডেরিক্সন এর সাইন্স ফিকশন ছবি “দা ডে দা আর্থ স্টুড স্টিল” এ জ্যাকব চরিত্রে অভিনয় করেন। যেটি ১৯৫১ সালের একই নামের ছবির পুনঃনির্মাণ ছিল। 
২০১০ সালে স্মিথ জ্যাকি চান এর সাথে “দা ক্যারাটে কিড” ছবিতে অভিনয় করেন। ২০১৩ সালের মে এ উইল স্মিথ এবং জাদেন এক সাথে “আফটার আর্থ” ছবিতে পিতা-পুত্রের ভূমিকায় অভিনয় করেন। ২০১৪ সালে ঘোষণা দেয়া হয় যে জ্যাকি চান এর সাথে স্মিথ সিকুয়েল ছবি “ক্যারাটে কিড ২” এ ফিরবেন যেটি পরিচালনা করবেন ব্রেক ইস্নের, প্রযোজনা করবেন জেমস লাসিটের এবং উইল স্মিথ। ছবিটি ২০১৫ সালে মুক্তি পাবে।
স্মিথ কানাডিয়ান গায়ক জাস্টিন বিবার এর সাথে র্যা প করেছেন “নেভার সে নেভার” গানে । ২০১২ সালের ১ অক্টোবর যা তার প্রথম মিশ্র অ্যালবাম “দা কুল ক্যাফ” এ মুক্তি পায়। 
স্মিথ তার নিজের কাপড়/লাইফস্টাইল ব্রান্ড “এমএসএফটিএসরেপ” শুরু করেন। যাতে হুডি এবং টি-শার্ট থেকে টাউজার ও বেস্ট পর্যন্ত পাওয়া যায়। ২০১৩ সালের মে তে কোরিয়ান ডিজাইনার চয় বাম সোক এর সাথে একটি পপ-আপ স্টোর খোলেন যেখানে কাস্টমার নিজের আঁকা লগোতে কাপড় কিনতে পারবে।
২০১৪ সালের এপ্রিলে স্মিথ “দা গুড লর্ড বার্ড” ছবিতে অভিনয় করেন যেটি ২০১৩ সালে জেমস ম্যাকব্রাইড এর লেখা একই নামের উপন্যাস থেকে তৈরি। স্মিথ অভিনয় করেন হেনরি শেকলফোর্ড, কান্সাস টেরটরিতে তরুণ দাস হিসাবে যে ১৮৫৭ সালের দাসপ্রথা উচ্ছেদ করার সমর্থক জন ব্রাউনকে হত্যা করে।
স্মিথ স্টেলা হাডজেন্স এর সাথে সম্পর্কে ছিলেন, যে অভিনেত্রী ও গায়িকা ভেনিসা হাডজেন্স এর ছোট বোন, এবং সে “স্টারি রুম” গান এ অসংখ্য বার তার নাম উল্লেখ করেছে। 
স্মিথের বাবা উইল বলেন যে, তার ছেলে পনেরতম জন্মদিনের উপহার হিসাবে বাবা-মার মতের মিল রেখে স্বাধীনতা চাইছে। উইল আরও বলেন যে জাদেন স্মিথ এর প্রাথমিক চিন্তা হচ্ছে নিজের একটি বাড়ি তৈরি করা। তিনি বর্ণনা দেন যে “আমরা কখনও শাস্তিতে বিশ্বাসী নই। জাদেন এর বয়স যখন পাঁচ থেকে ছয় তখন থেকেই থাকে বসিয়ে জিজ্ঞেস করতাম তার শুধুমাত্র ব্যাখ্যাটুকু দিতে হত যে সে যা করেছে সেটা তাঁর জীবনের জন্য সঠিক কি না।” যাইহোক স্মিথ এবং তার বাবা ১৫ই মে ২০১৩ তে একসাথে হাজির হয়েছিলেন “দা এলেন ডিজেনেরেস শো”তে সেখানে স্মিথ বলেনঃ 
মানুষ যেটা বোঝে না সেটা হচ্ছে তাঁর ঘরে সবকিছুই বিনামূল্যে পাওয়া যায়। তাই আমি যেকোন কিছু কিংবা সবকিছুই তাঁর ঘরে পেতে পারি, সেজন্য আমি আরও ২০,৩০ বছর ওখানে থাকব। সে [উইল স্মিথ] বলেছে যে যত তাড়াতাড়ি আমি একটা ছবি করব যেটা তাঁর ছবির চেয়েও বড় তত তাড়াতাড়ি আমার নিজের বাড়ি করতে পারবো। 
নভেম্বর ২০১৩ তে একটি সংবাদ মাধ্যম জানায় যে স্মিথ রিয়েলিটি টেলিভিশন ব্যক্তিত্ব এবং মডেল কাইলি জেনার এর সাথে প্রেম করছেন। জেনার সামাজিক যোগাযোগ মাধ্যমে লিখেন যে “যদিও আমরা মনে করতে পারছি না কখন আমাদের দেখা হয়ে ছিল, আমি খুবই খুশি যে আমাদের দেখা হয়েছে।” 
“দা কুল ক্যাফঃ কোল ক্যাফ ভলিউম ১”(২০১২) অ্যালবাম এ
“দিস ইজ দা অ্যালবাম”(২০১৫) এ